CELEX: 32020D0980
Language: lt
Date: 2020-07-06 00:00:00
Title: Komisijos įgyvendinimo sprendimas (ES) 2020/980 2020 m. liepos 6 d. kuriuo Vokietijai leidžiama keleiviniams laivams „Innogy“ ir „Alsterwasser“ taikyti nuostatas, kuriomis leidžiama nukrypti nuo Europos Parlamento ir Tarybos direktyvos (ES) 2016/1629 II ir V priedo techninių reikalavimų (pranešta dokumentu Nr. C(2020) 4435) (Tekstas autentiškas tik vokiečių kalba)

9.7.2020   
               
               
                  LT
               
               
                  Europos Sąjungos oficialusis leidinys
               
               
                  L 220/1
               
            
         KOMISIJOS ĮGYVENDINIMO SPRENDIMAS (ES) 2020/980
         2020 m. liepos 6 d.
         kuriuo Vokietijai leidžiama keleiviniams laivams „Innogy“ ir „Alsterwasser“ taikyti nuostatas, kuriomis leidžiama nukrypti nuo Europos Parlamento ir Tarybos direktyvos (ES) 2016/1629 II ir V priedo techninių reikalavimų
         
            
               (pranešta dokumentu Nr. C(2020) 4435)
            
         
         (Tekstas autentiškas tik vokiečių kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. rugsėjo 14 d. Europos Parlamento ir Tarybos direktyvą (ES) 2016/1629, kuria nustatomi vidaus vandenų laivams taikomi techniniai reikalavimai, iš dalies keičiama Direktyva 2009/100/EB ir panaikinama Direktyva 2006/87/EB (1), ypač į jos 25 straipsnio 1 dalies b punktą,
         pasikonsultavusi su komitetu, įsteigtu pagal 1991 m. gruodžio 16 d. Tarybos direktyvos 91/672/EEB dėl vidaus vandenų keliais krovinius ir keleivius vežančių laivų kapitonams išduotų nacionalinių pažymėjimų abipusio pripažinimo (2) 7 straipsnį,
         kadangi:
         
                     (1)
                  
                  
                     Vokietija pranešė Komisijai ketinanti keleiviniams laivams „Innogy“ ir „Alsterwasser“ taikyti nuostatą, kuria leidžiama nukrypti nuo tam tikrų Direktyvos (ES) 2016/1629 II ir V prieduose nustatytų techninių reikalavimų;
                  
               
                     (2)
                  
                  
                     siūloma nukrypti leidžianti nuostata susijusi su leidimu keleiviniuose laivuose „Innogy“ ir „Alsterwasser“ naudoti kuro elementų technologiją ir kurui naudoti metanolį;
                  
               
                     (3)
                  
                  
                     kuro elementai yra perspektyvi technologija siekiant švarios energijos tvarumo ir ieškant alternatyvaus laivų kuro;
                  
               
                     (4)
                  
                  
                     vykdant šiuo metu vertinamus mokslinių tyrimų ir bandomuosius projektus (FCSHIP, „Felicitas“, „Methapu“ ir MC-WAP) jūrų transportui sukurta keletas konkrečių skirtingų kuro elementų technologijų, kurias, kaip paaiškėjo, perspektyvu diegti didesniu mastu;
                  
               
                     (5)
                  
                  
                     siūloma nukrypti leidžianti nuostata skatina inovacijas ir naujų technologijų naudojimą vidaus vandenų laivyboje diegiant bandomąsias kuro elementų technologijas vidaus vandenų laivuose;
                  
               
                     (6)
                  
                  
                     tokie bandymai yra dalis technologinės plėtros, be kurios neįmanoma pradėti galimo gamybos etapo;
                  
               
                     (7)
                  
                  
                     vidaus vandenų laivų techninės specifikacijos pateiktos CESNI sukurtame Europos standarte, kuriuo nustatomi techniniai reikalavimai vidaus vandenų laivams (ES-TRIN standartas) (3). Šiuo metu taikomame ES-TRIN standarte 2017/1 nėra metanolio naudojimo vidaus vandenų laivų kurui taisyklių;
                  
               
                     (8)
                  
                  
                     kol nėra norminių nuostatų dėl metanolio naudojimo vidaus vandenų laivų kurui, būtina užtikrinti tinkamą siūlomo metanolio naudojimo kurui saugos lygį;
                  
               
                     (9)
                  
                  
                     Vokietijos valdžios institucijos paaiškino, kad tinkamą saugos lygį galima pasiekti šio sprendimo priede nustatytomis priemonėmis;
                  
               
                     (10)
                  
                  
                     šios priemonės buvo parengtos atsižvelgiant į ES-TRIN 30 skyriaus (Specialiosios nuostatos, taikomos plaukiojančiosioms priemonėms, kuriose įrengtos varos arba pagalbinės sistemos, kurioms naudojamas kuras, kurio pliūpsnio temperatūra neviršija 55 °C) ir ES-TRIN 8 priedo (Papildomos nuostatos, taikomos plaukiojančiosioms priemonėms, kuriose naudojamas kuras, kurio pliūpsnio temperatūra yra ne aukštesnė kaip 55 °C) nuostatas;
                  
               
                     (11)
                  
                  
                     remdamasi Europos vidaus vandenų laivybos standartų rengimo komiteto (CESNI) techninių reikalavimų darbo grupės atlikta technine ekspertize, Komisija įvertino kuro elementų technologijos naudojimą, kai keleivinių laivų kurui naudojamas metanolis, ir tinkamą siūlomos nukrypti leidžiančios nuostatos saugos lygį. Šios techninės ekspertizės rezultatai pateikti 2019 m. rugsėjo 28 d. CESNI rekomendacijų 3/2017 ir 4/2017 projektuose;
                  
               
                     (12)
                  
                  
                     prie rekomendacijų projektų pridėtame rizikos vertinime nustatyti ir įvertinti galimi pavojai, kurie, atsižvelgiant į turimas apsaugos priemones, kyla kurui naudojant metanolį ir eksploatuojant kuro elementų sistemą keleiviniame laive. Atlikus rizikos vertinimą padaryta išvada, kad, atsižvelgiant į rekomendacijų projektuose nustatytas planuojamas priemones ir procedūras, sistemos naudojimas, bunkeriavimas ir techninė priežiūra gali būti vykdomi saugiai;
                  
               
                     (13)
                  
                  
                     remdamasi CESNI techninių reikalavimų darbo grupės atliktos techninės ekspertizės rezultatais, Komisija mano, kad tinkamas saugos lygis yra užtikrinamas, jei tenkinamos CESNI techninių reikalavimų darbo grupės rekomendacijų projektuose nurodytos sąlygos. Siekiant aiškumo ir teisinio tikrumo šias sąlygas reikėtų išdėstyti šio sprendimo priede;
                  
               
                     (14)
                  
                  
                     nukrypti leidžianti nuostata yra susijusi su Sąjungos vidaus vandenų laivybos sertifikato, apimančio naujas technines specifikacijas, kurios nukrypsta nuo ES-TRIN standarto 2017/1 8 priedo nuostatų, išdavimu bandymo tikslais ir suteikiama ribotam laikotarpiui iki 2022 m. spalio 1 d.,
                  
               PRIĖMĖ ŠĮ SPRENDIMĄ:
         
            1 straipsnis
            Vokietija šio sprendimo priede (4) nustatytomis sąlygomis gali taikyti nuostatą, kuria leidžiama nukrypti nuo ES-TRIN standarto 2017/1 8 priedo techninių reikalavimų šiems keleiviniams laivams:
            
                        —
                     
                     
                        „Innogy“, kurio unikalus Europos laivo identifikavimo numeris yra 04804940,
                     
                  
                        —
                     
                     
                        „Alsterwasser“, kurio unikalus Europos laivo identifikavimo numeris yra 04807190.
                     
                  
         
            2 straipsnis
            Šis sprendimas taikomas iki 2022 m. spalio 1 d.
         
         
            3 straipsnis
            Šis sprendimas skirtas Vokietijos Federacinei Respublikai.
         
         
            Priimta Briuselyje 2020 m. liepos 6 d.
            
               
                  Komisijos vardu
               
               Adina VĂLEAN
               
                  Komisijos narė
               
            
         
         
            (1)  OL L 252, 2016 9 16, p. 118.
         
            (2)  OL L 373, 1991 12 31, p. 29.
         
            (3)  Europos standartas, kuriuo nustatomi techniniai reikalavimai vidaus vandenų laivams https://www.cesni.eu/wp-content/uploads/2019/05/2017_01_LT_unoff_v.pdf/
         
            (4)  Autentišką sprendimo tekstą su priedais galima rasti tinklalapyje https://ec.europa.eu/transport/modes/inland/vessels_en.